
Narvas Peetri plats 3 hoones asuva avaliku tualeti 

tasuta kasutusse andmine 

Korraldus kehtestatakse Kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2, 7.2.6, 46, 46.4 alusel

1. ASJAOLUD JA MENETLUSE KÄIK

Linnavara- ja Majandusamet korraldas 2006. a detsembris enampakkumise Narvas Peetri plats 3 hoones asuva avaliku tualeti töö korraldamise ning teenuste osutamise õigusele.

Eelmine tasulise tualeti töö korraldaja AS Heakorrastus taotles 2007. a linnaeelarvest eraldatava dotatsiooni suurendamist 300,0 tuhat krooni võrra.

OÜ MORELON, registrikood 10548408, nõustus Linnavara- ja Majandusameti poolt pakutatud  tingimustega ning temaga sõlmiti leping tasulise avaliku tualeti töö korraldamiseks ning teenuste osutamiseks. 

Teenuste osutamiseks kasutatakse linnavara – Narvas Peetri plats 3 hoones asuvaid keldriruume üldpindalaga 33,9 m2 ning 1. korruse ruume üldpindalaga 28,5 m2. Arvestuslik üüritasu on olmeteenuste osutamisel 4 163,95 krooni kuus.

Linna huvi seisneb linnaelanikele ja linna külalistele avaliku tualeti kasutamise võimaldamises.
Tasulise tualeti edaspidist kasutamist arutati Narva Linnavalitsuse linnavarakomisjoni istungil 21.02.2007. a (protokoll nr 2) ning otsustati:
1. Anda Osaühingule MORELON, registrikood 10548408, avalikku enampakkumist korraldamata tähtajaga 31.12.2007 tasuta kasutusse Narvas Peetri tn 3 hoones asuvad keldrikorruse ruumid nr 1-7 üldpindalaga 33,9 m2 ning 1.korruse ruumid nr 1-5 üldpindalaga 28,5 m2 tasulise avaliku tualeti töö korraldamiseks ning teenuste osutamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktidele 7.2, 7.2.6, 46, 46.4 võib linnavara kasutusse tasuta või tavalisest madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata linna huvidest tulenevatelt juhtudel.

3. OTSUS

Anda Osaühingule MORELON, registrikood 10548408, avalikku enampakkumist korraldamata tähtajaga 31.12.2007 tasuta kasutusse Narvas Peetri tn 3 hoones asuvad keldrikorruse ruumid nr 1-7 üldpindalaga 33,9 m2 ning 1.korruse ruumid nr 1-5 üldpindalaga 28,5 m2 tasulise avaliku tualeti töö korraldamiseks ning teenuste osutamiseks.

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Osaühingule MORELON. 

4.3. Korraldus jõustub seadusega sätestatud korras.

